Lokaltog i Oslo-området

Lokaltog i Oslo-området omfatter to lokaltogstrekninger rundt Oslo som trafikkeres av Vy. Begge stopper på alle stasjoner.
I tillegg har den ene strekningen en egen rushtidslinje, med et stoppmønster der det kjører forbi en del mindre stasjoner. Vy har samarbeid med Ruter innenfor Ruters takstområde.

Strekningene er siden 2012 nummerert med prefikset L, etterfulgt av et siffer som indikerer hvilken hovedkorridor de følger og eventuelt en x-bemerkning til slutt for å vise at linja har uordinær rute, og viser ofte til rushtidslinjer med annen stoppfrekvens. Korridor 1 er sørvest-nordøst-strekningen på Drammenbanen, Spikkestadbanen, Oslotunnelen, Sørlandsbanen Drammen-Kongsberg og Hovedbanen. Korridor 2 er sydover på Østfoldbanen Oslo–Ski‎.

 Endringer fra 11. desember 2022 
Fra 11. desember 2022 endret Jernbanedirektoratet definisjonsgrensen mellom lokaltog og regiontog, og fra den datoen regnes derfor kun L1 og L2 som lokaltog. L3, L12, L13, L14, L21 og L22 ble omdefinert til regiontog. Samtidig endret de også fra L til R i numrene, mens L3 byttet nummer fullstendig til R31.

 Strekninger t.om. 10. desember 2024 
 L1  (Spikkestad – Røyken) - Asker – Sandvika - Stabekk - Lysaker - Skøyen - Oslo S – Bryn - Grorud - Lørenskog - Strømmen - Lillestrøm — 31 stasjoner — 82,2 km
 R12 Kongsberg – Hokksund - Mjøndalen - Drammen – Asker - Sandvika - Lysaker - Skøyen - Oslo S – Lillestrøm - Oslo Lufthavn – Eidsvoll Verk - Eidsvoll  — 18 stasjoner — 167,3 km
 R13 (Kongsberg - Hokksund - Mjøndalen -) Drammen – Lier - Asker - Sandvika - Lysaker - Skøyen - Oslo S – Lillestrøm - Kløfta - Jessheim – Dal — 18 stasjoner — 110,0 km
 R14 Asker – Sandvika - Lysaker - Skøyen - Oslo S – Lillestrøm - Fetsund - Sørumsand - Årnes - Skarnes - Kongsvinger — 20 stasjoner — 124,1 km
 L2  Stabekk – Lysaker - Skøyen – Oslo S – Hauketo - Holmlia - Kolbotn - Greverud - Oppegård - Vevelstad - Ski – 19 stasjoner – 33,3 km
 R21 Stabekk – Lysaker - Skøyen – Oslo S - Ski - Ås - Vestby - Sonsveien - Moss — 13 stasjoner – 69,1 km
 R22 Oslo S  - Ski - Kråkstad - Tomter - Knapstad - Spydeberg - Askim - Mysen (– Rakkestad)— 18 stasjoner — 58,7 km
 R31  Oslo S – Kjelsås - Movatn - Nittedal – Hakadal (- Roa - Gran - Jaren - Gjøvik) — 21 stasjoner — 71,92 km
Det var 111 stasjoner i lokaltognettet. Det var til 2022 det største lokaltognettet i Norden.

 Strekninger fra 11. desember 2024 

  (Spikkestad – Røyken) - Asker – Billingstad - Sandvika - Stabekk - Lysaker - Skøyen - Oslo S – Bryn - Grorud - Lørenskog - Strømmen - Lillestrøm — 31 stasjoner — 82,2 km
  (Stabekk –) Lysaker - Skøyen – Oslo S – Hauketo - Holmlia - Kolbotn - Greverud - Oppegård - Vevelstad - Ski – 19 stasjoner – 33,3 km
  Oslo S - Holmlia - Kolbotn - Vevelstad - Ski – 7 stasjoner – 33,3 km
Det er 44 stasjoner i lokaltognettet, som strekker seg fra Spikkestad i sørvest, Lillestrøm i øst og Ski i sør.

 Togmateriell 
Følgende materielltyper brukes:
Type 69
Type 72

 Referanser 

Kategori:Kollektivtransport i Innlandet
Kategori:Kollektivtransport i Oslo
Kategori:Kollektivtransport i Akershus
Kategori:Kollektivtransport i Buskerud
Kategori:Kollektivtransport i Østfold
Kategori:Jernbane i Innlandet
Kategori:Jernbane i Oslo
Kategori:Jernbane i Akershus
Kategori:Jernbane i Buskerud
Kategori:Jernbane i Østfold